section_heading: Tabloidi, nastupi, Bad, autobiografija i filmovi (1986. − 1990.)
paragraph_text: Jacksonova koža bila je srednje smeđe boje tijekom njegove mladosti ali je postajala tijekom osamdesetih godina prošlog stoljeća sve svjetlija. Ova promjena dobila je rasprostranjeno medijsko izvještavanje i glasine da Jackson izbjeljuje svoju kožu. Sredinom osamdesetih, Jacksonu je dijagnosticiran vitiligo i lupus: zbog kojih je postao osetljiv na sunčevu svjetlost. Tretmani koje je rabio zajedno sa šminkom zajednički su stvorili Jacksonovu pojavu drugačijom.Taraborrelli, str. 434.–436. Struktura njegovog lica isto se tako promijenila; nekoliko je kirurga nagađalo da je Jackson imao više operacija i to: nosa, čela, usana i jagodica.<ref> Promjene na njegovom licu dijelom su posljedica gubitka mase.Jackson, str. 229.–230. Pojedini svjedoci koji su viđali Jacksona tvrdili su da ima česte vrtoglavice nagađajući o njegovom poremećaju hranjenja, tj. anoreksiji nervozi.Taraborrelli, str. 312.–313. Neki liječnici izjavili su kako vjeruju da pjevač ima dismorfofobiju, odnosno da je preokupiran strahom i uvjerenjem da je njegova pojava ružna ili defektna.